**Fra:** John-Erik Skovgaard Hansen

**Sendt:** 26. oktober 2012 15:29

**Til:** Jørgen Holm Damgaard

**Cc:** Lars Hansen; Viggo H Rønsch

**Emne:** SV: LF til høring / Affaldsforbrændingsanlæg

Hej Jørgen

Jeg beklager min meget sene tilbagemelding.

Jeg har desværre ikke nået at ”dyrke” forslaget så meget som jeg kunne ønske, men du får her mine pt. umiddelbare kommentarer.

Jeg har stort set de samme kommentarer som Lars Hansen, når jeg tænker på brugen af ordet ”bortkølet varme” i forbindelse med centrale værker omfattet af bilag 1.

Normalt når man taler om ”bortkølet varme” mener jeg, at dette betyder varme, som er produceret i fjernvarmeveksleren, men som ikke kan udnyttes, dvs. varmen sendes ikke på fjernvarmenettet, men bortkøles, f.eks. i kølere taget.

Jeg formoder, at det også er dette der menes vedrørende de centrale værker her i lovforslaget. - Men (som Lars Hansen også anfører) har man jo på de centrale værker endvidere en kondensatorkøling, som er en køling baseret på havvand. Kølevandskondensatoren har til formål at kondensere dampen efter at dampen har passeret gennem hele turbinen. Denne havvands-køling indgår ikke i V-formlen.

Jeg formoder, at energien gennem havvandskondensatoren/kølevandskondensatoren ikke skal anses for ”bortkølet varme” ?

Jeg har imidlertid ikke kendskab til, at man på centrale værker bortkøler varme fra fjernvarmeveksleren.

|  |
| --- |
| Med venlig hilsenJohn-Erik Hansen**Indsats  Kbh**   Punktafgifter   Sluseholmen 8 B, 2450 København SV   E-mail: John-Erik.Hansen@Skat.dk   Telefon: (+45) 25 42 03 43 |